Team Trees

Team Trees (או TeamTrees#, תרגום חופשי: קבוצת עצים) היא פרויקט התרמה שיתופי משנת 2019 שמטרתו לנטוע 20 מיליון עצים עד סוף שנת 2020. הפרויקט הוקם על ידי היוטיוברים האמריקאים MrBeast ומארק רובר, וזכה לתמיכה רחבה מצד יוטיוברים ויוצרי תוכן. כל התרומות לפרויקט הועברו ל-Arbor Day Foundation, ארגון ללא מטרות רווח המתחייב לנטוע עץ אחד עבור כל דולר אמריקאי שנתרם. נטיעת העצים החלה בינואר 2020, וההערכה היא כי 20 מיליון עצים יכסו שטח של כ-180 קילומטר רבוע.

ב-26 בדצמבר 2019, המיזם צבר מעל ל-20.6 מיליון דולרים אמריקנים והשיג את מטרתו, לנטוע 20 מיליון עצים. עד ה-25 במאי 2024, הפרויקט צבר מעל ל-24.7 מיליון דולר.

 רקע 
הפרויקט החל ב-24 במאי 2019 עקב פוסט באתר רדיט שהציע ל-MrBeast לנטוע 20 מיליון עצים לציון הגעתו ל-20 מיליון מנויים בערוץ היוטיוב שלו. הרעיון התפשט במהירות ברשתות החברתיות, במיוחד ביוטיוב, רדיט וטוויטר, בעיקר באמצעות מימים אינטרנטיים. בעקבות הפופולריות של הרעיון, היזם והיוטיובר מארק רובר פנה ישירות ל-MrBeast כדי להקים את המיזם. ב-25 באוקטובר 2019, MrBeast העלה סרטון שהסביר על מיזם ההתרמה, והסרטון הגיע למקום הראשון בעמוד הטרנדיים של יוטיוב. יוצרי תוכן ויוטיוברים רבים, בהם לינוס סבסטיאן, מרשמלו מָרקֵס בראונלי, נינג'ה, ג'קספטיקאיי, פיודיפאי, The Try Guys וג'פרי סטאר הצטרפו לקמפיין ועזרו בקידומו. גם יזמים ואנשי עסקים ידועים כמו אילון מאסק, טוביאס לוטקה (מנכ"ל Shopify) סוזן ווצ'יצקי (מנכ"לית יוטיוב באותה עת) וג'ק דורסי תרמו סכומים משמעותיים. העצים ננטעו במגוון רחב של יערות בשטחים ציבוריים ופרטיים ברחבי העולם, באזורים עם צורך מיוחד בעצים. המטרה הסופית הייתה שכל 20 מיליון העצים יינטעו עד דצמבר 2022.

 תגובות וקידום 
יוטיוברים רבים יצרו תוכן במטרה להדגיש ולחזק את הטרנד המתגבר של Team Trees. הארגון Arbor Day Foundation יצר קשר עם מאות יוצרים, והמיזם הופיע ביותר מ-8,000 סרטונים של יותר מ-400 יוצרי תוכן. ברחבי אינסטגרם וטוויטר, למעלה מחצי מיליון פוסטים המזכירים את Team Trees צברו מיליארדי צפיות. בנוסף לאושיות רשת, סכומים גדולים נתרמו על ידי תאגידי ענק כמו טסלה, ורייזון, EA ושופיפיי. ערוץ דיסקברי הפיק סרט תיעודי על המיזם בשם "#TeamTrees", ששודר לראשונה ב-3 בדצמבר 2019, בצירוף תרומה של 100,200 דולר.

 תורמים 
בין התורמים הבולטים והמפורסמים לפרויקט נמנים:
 טוביאס לוטקה (מנכ"ל Shopify): תרם 1,000,001 דולר כדי "להביס" את אילון מאסק. מנהל הטכנולוגיות הראשי של שופיפיי, , תרם 100,100 עצים.
 אילון מאסק (מנכ"ל טסלה): תרם מיליון דולר, ושינה את שמו בטוויטר ל"טרילון" (Treelon), משחק מילים על "Tree" (עץ) ו-"Elon".
 מארק בניוף (מנכ"ל Salesforce): תרם 900,000 דולר בהשראת תרומתו של אילון מאסק, כשכתב "Inspired by Treelon".
 צמחים נגד זומבים (זיכיון משחקי וידאו): תרמו 500,000 דולר.
 ג'ק דורסי (מנכ"ל טוויטר לשעבר): תרם סך מצטבר של 350,000 דולר.
 סקוט צ'אקון, סגן נשיא מחלקת מחקר ופיתוח בגיטהאב תרם 250,001 עצים.
 MrBeast: תרם סכום ראשוני של 100,000 דולר ולאחר מכן הוסיף תרומה של 100,002 דולר נוספים.
 סוזן ווצ'יצקי (מנכ"לית יוטיוב לשעבר): תרמה 200,000 דולר.
 ערוץ דיסקברי: תרם 100,200 דולר.
ורייזון: תרמה 100,000 עצים בעזרת ה"יחידה הירוקה" שלה.
בנוסף, ELF Development תרמו 250,000 עצים; יצרנית הנעליים Sneaker Trees תרמו 100,300 עצים וכתבו "A foundation with sole", משחק מילים שנשמע כמו "ארגון עם נשמה" (soul), אך נכתב כ"ארגון עם סולייה" (sole); Bitcasino.io תרמו 101,010 עצים; אלן ווקר תרם 100,001 עצים; ותורם אנונימי בשם RAK תרם 100,000 עצים.

 פרויקטי נטיעות 
מיקומי הנטיעות של Team Trees כוללים:
+פרויקטי נטיעות ברחבי העולםמיקוםמדינהיבשתמספר עציםסטטוסהאנדיםארגנטינה, בוליביה, צ'ילה, אקוודור, פרואמריקה הדרומית300,000הושלםמרכז וצפון ויקטוריהאוסטרליהאוקיאניה75,000הושלםמזרח קווינסלנד300,000הושלםיער האמזונסברזילאמריקה הדרומית600,000הושלםהיער האטלנטי170,000הושלםבורונדיאפריקה100,000הושלםאזור שריפת 2017 Elephant Hill, קולומביה הבריטיתקנדהאמריקה הצפונית170,000הושלםאזור שריפת 2017 Hanceville, קולומביה הבריטית150,000הושלםהחומה הירוקה הגדולה (אפריקה)צ'אד, מאלי, סנגלאפריקה3,840,000הושלםמחוז מִנְצִ'ין, גאנסוסיןאסיה25,000הושלםגָאִיזְ'וֹאו, ליאונינגסין45,000הושלםהרפובליקה הדומיניקניתאמריקה הצפונית200,000הושלםצרפתאירופה150,000הושלםהאיטיאמריקה הצפונית1,050,000הושלםאגן נהר קאבריהודואסיה905,439הושלםפפואה המערביתאינדונזיה450,000הושלםאירלנדאירופה100,000הושלםיער קיג'אבהקניהאפריקה950,000הושלםשמורות הטבע Xe Sap ו-Xe Pianלאוסאסיה30,000רכס הרי קיאנג'ווטומדגסקראפריקה400,000הושלם600,000הושלםמוזמביק1,252,007הושלםהפארק הלאומי צ'יטוואןנפאלאסיה885,000הושלםאוקלנדניו זילנדאוקיאניה28,789הושלםעמק מאיטאי32,590הושלםניקרגואהאמריקה הצפונית975,000הושלםפרואמריקה הדרומית235,800הושלםפורטוגלאירופה10,000הושלםחצי האי פריטאוןסיירה לאוןאפריקה80,000הושלםפלנסיהספרדאירופה4,200הושלםמחוז מֶה הוֹנְג סוֹןתאילנדאסיה50,000הושלםמחוז אדנהטורקיה60,000הושלםמחוז איזמיר50,000הושלםהממלכה המאוחדתאירופה24,000הושלם50,000הושלםיער מרזי270,000הושלםדרום-מזרח ארצות הבריתארצות הבריתאמריקה הצפונית1,000,000הושלםעמק נהר המיסיסיפי בארקנסו, לואיזיאנה, מיסיסיפי1,000,000מחוז בוטה, קליפורניה100,000הושלםבסיס חיל האוויר טינדל, פלורידה983,000הושלםאגני מים בג'ורג'יה450,000הושלםיערות מישיגן2,207,067הושלםיער בִּיטֶרוּט, מונטנה63,800הושלםיער פלאטהד ויער קוטנאי, מונטנה281,132הושלםיער גלטין, מונטנה275,000הושלםיער נברסקה, נברסקה40,000הושלםיער בליידן לייקס, קרוליינה הצפונית197,555הושלםיער רוג ריבר–סיסקיו, אורגון23,100הושלםאגן נהר וילמט, אורגון500,000הושלםקרוליינה הדרומית1,350,000הושלםאגן נהר ראפהנוק, וירג'יניה50,000הושלםוושינגטון650,000הושלם

 יעילות 
הקמפיין יצר מודעות רבה, אך בפועל תרם מעט להפחתת פליטות פחמן. עצים צעירים סופגים פחמן רק לאחר עשרות שנים, שיעורי ההישרדות שלהם נמוכים, ובינתיים כריתת יערות בוגרים משחררת הרבה יותר פחמן. המסקנה מהמחקר ומהדוקומנטרי היא שהדרך היעילה ביותר להתמודד עם משבר האקלים אינה נטיעה המונית אלא שמירה על יערות קיימים, הארכת מחזורי כריתה, ומתן אפשרות ליערות להתבגר ולהמשיך לאגור פחמן בקנה מידה גדול.

מתוך 2,000 העצים שניטעו שרדו רק כ־118, שיעור הצלחה של כ־6%. הסיבה לכך היא תנאים קשים כמו גל החום הקיצוני ב־2021, שבו הטמפרטורות הרגו את השתילים.

 ראו גם 
 Team Seas

 קישורים חיצוניים 



הערות שוליים

קטגוריה:אקטיביזם מקוון
קטגוריה:יערנות
קטגוריה:סוציולוגיה של הנתינה
קטגוריה:MrBeast: גיוסי כספים